အာသဝသုတ်

(၆)သုတ် ရှိပါသည်။ သံ၊၃၊၅၂။ သံ၊မြန်၊၃၊၅၅။ သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၇-ဧသနာဝဂ္ဂ၊ တတိယသုတ်။ ကာမာသဝ၊ ဘဝါသဝ၊ အဝိဇ္ဇာသဝ-ဟူသော အာသဝေါတရားသုံးပါးတို့ကို ထူးသောဉာဏ်ဖြင့် သိရန်၊ ပိုင်းခြား၍ သိရန်၊ ကုန်စေရန်၊ ပယ်စွန့်ရန် အဋ္ဌင်္ဂိကမဂ်ကို ပွားများရမည် အစရှိသည်ဖြင့် ပွားများပုံအကျယ်ကို ဟောတော်မူသည့်သုတ်။ -သံ၊၃၊၁၆၆။ သံ၊မြန်၊၃၊၁၇၂။ -သံယုတ္တနိကာယ၊ မဟာဝဂ္ဂသံယုတ္တ၊ ၃-သတိပဋ္ဌာနသံယုတ္တ၊ ၅-အမတဝဂ္ဂ၊ ဒသမသုတ်။ အထက်သုတ်ပါ အာသဝေါတရားသုံးပါးတို့ကို ပယ်စွန့်ရန် သတိပဋ္ဌာန် လေးပါးတို့ကို ပွားများရမည် အစရှိသည်ဖြင့် ပွားများပုံအကျယ်ကို ဟောတော်မူသည့်သုတ်။ -အံ၊၂၊၃၄၀-၃။ အံ၊မြန်၊၂၊၄၃၁-၄။ အံ၊ဋ္ဌ၊၃၊၁၂၇-၁၃၁။ အံ၊ဋီ၊၃၊၁၂၄-၁၃၂။ -အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၆-မဟာဝဂ္ဂ၊ စတုတ္ထသုတ်။ (၁) စောင့်ရှောက်မှု၊ (၂) မှီဝဲမှု၊ (၃) သည်းခံမှု၊ (၄) ရှောင်ကြဉ်မှု၊ (၅) ပယ်ဖျောက်မှု၊ (၆) ပွားများမှု-ဟူသော အာသဝေါတရားတို့ကိုပယ်ရမည့်တရား ၆-မျိုးတို့ဖြင့် အာသဝေါတရားတို့ကို ပယ်ပြီးသောရဟန်းတော်သည် အာဟုနေယျ အစရှိသော အကျိုးဂုဏ်ငါးပါးကို ရရှိနိုင်၏-အစရှိသည်ဖြင့် တစ်ပါးစီ တစ်ပါးစီကို အကျယ်ဝေဖန်၍ ဟောတော်မူသည့်သုတ်။ -အံ၊၃၊၄၈၃။ အံ၊မြန်၊၃၊၄၇၃-၄။ -အင်္ဂုတ္တရနိကာယ၊ ဒသကနိပါတ၊ စတုတ္ထပဏ္ဏာသက၊ (၁၈) ၃-သာဓုဝဂ္ဂ၊ ဆဋ္ဌသုတ်။ ဒုစရိုက် ၁၀-ပါးသည် သာသဝဓမ္မ၊ ဒုစရိုက် ၁၀-ပါးမှ ရှောင်ကြဉ်မှုသည် အနာသဝဓမ္မဖြစ်ပုံကို ကဏှပက္ခ, သုက္ကပက္ခနည်းဖြင့် ဟောတော်မူသည့်သုတ်။ -ဣတိဝုတ်၊၂၂၈-၉။ ဣတိဝုတ်၊မြန်၊၂၁၃။ ဣတိဝုတ်၊ဋ္ဌ၊၁၈၈-၉။ -ခုဒ္ဒကနိကာယ၊ ဣတိဝုတ္တက၊ တိကနိပါတ၊ ပဌမဝဂ္ဂ၊ သတ္တမသုတ်။ သမာဓိ၊ သမ္ပဇဉ်၊ သတိရှိသော ဗုဒ္ဓသာဝကသည် အာသဝ၊ အာသဝသမုဒယ၊ အာသဝနိရောဓ၊ အာသဝနိရောဓဂါမိနီပဋိပဒါကို ပိုင်းခြား၍ သိ၏၊ အာသဝေါတရား တို့ကုန်ခြင်းကြောင့် တဏှာကင်းသည်ဖြစ်၍ ပရိနိဗ္ဗာန်ဝင်စံရ၏-ဟု ဘုရားရှင် ထံတော်မှကြားနာခဲ့ရသည့်တရားတော်ကို ခုဇ္ဇုတ္တရာက သာမာဝတီအမှူးရှိသော မိဖုရားငါးရာတို့အား ပြန်လည်ဟောကြားသည့်သုတ်။ -ဣတိဝုတ်၊၂၂၉။ ... ဣတိဝုတ်၊ဋ္ဌ၊၁၈၉။ -ခုဒ္ဒကနိကာယ၊ ... အဋ္ဌမသုတ်။ ကာမ၊ ဘဝ၊ အဝိဇ္ဇာ-ဟူသော အာသဝေါတရားသုံးပါးကုန်ပြီးသော ကိလေသာတို့မှ လွတ်မြောက်ပြီးသောပုဂ္ဂိုလ်သည် စစ်သည်နှင့်တကွ မာရ်နတ်ကိုအောင်မြင်၍ အဆုံးစွန်သောအတ္တဘောကို ဆောင်၏-ဟု ဘုရားရှင်ထံတော်မှ ကြားနာခဲ့ရကြောင်းကို ခုဇ္ဇုတ္တရာက သာမာဝတီအမှူးရှိသော မိဖုရားငါးရားတို့အား ပြန်လည် ဟောပြသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်Category:အင်္ဂုတ္တရနိကာယ် Category:ခုဒ္ဒကနိကာယ်